# Iktatószám: VIII/757-…/2021

EGYÜTTMŰKÖDÉSI MEGÁLLAPODÁS

***Egységes szerkezetben az 1-2. számú módosítással***

amely létrejött egyrészről

**Budapest Főváros VII. kerület Erzsébetváros Önkormányzata**

*székhely:* 1073 Budapest, Erzsébet körút 6.,

*törzskönyvi azonosító szám:* 735704,

*adóazonosító szám:* 15735708-2-42,

*KSH statisztikai számjel:* 15735708-8411-321-01

*fizetési számlaszáma:* 10403239-00033032-00000009,

*képviselő:* Niedermüller Péter polgármester

– a továbbiakban, mint ***Megbízó*** –

másrészről a

### Myrai Vallási Közhasznú Egyesület

*székhely:* 1146 Budapest, Thököly út 44. I./4.

*adószám:* 18297234-1-42

*nyilvántartási szám:* 01-09-0000029

*bankszámláját vezető hitelintézet neve: MagNet Magyar Közösségi Bank*

*bankszámlaszám:**16200106-11512512*

*KSH statisztikai számjel:* 18297234 9491 525 01

*képviselő:* Balla János elnök

– a továbbiakban, mint ***Megbízott*** –

*(A Megbízó és a Megbízott a továbbiakban együttesen: Felek)*

között alulírott helyen és napon az alábbi feltételekkel:

**I.**

Előzmények

*Felek Budapest Főváros VII. Kerület Erzsébetváros Önkormányzata Képviselő-testületének 513/2015. (XII. 15.) számú határozata alapján 2016. január 08. napján együttműködési megállapodást (a továbbiakban: megállapodás) kötöttek hajléktalan személyek részére 20 fő befogadására alkalmas éjjeli menedékhely és 40 fő befogadásra alkalmas átmeneti szállás biztosításának tárgyában, melyet Felek közös akarattal 2018. december 19. napján, valamint a Budapest Főváros VII. Kerület Erzsébetváros Önkormányzata Képviselő-testületének …/2021. (XII.15.) számú határozatával módosítottak.*

**II.**

1. **A megállapodás tárgya**
   1. [[1]](#footnote-1) Jelen *megállapodás* alapján a Megbízott vállalja, hogy a 1078 Budapest, Nefelejcs u. 39. szám alatt (hrsz: 33282) nyilvántartott, 100%-ban önkormányzati tulajdonú épület utcafronti szakaszában található földszinti (118*,*45 m*2*) és alagsori részben (150,3 m*2*), valamint a középső földszinti épületrészben (69*,*85 m*2*) ***20 fő hajléktalan személy befogadására alkalmas éjjeli menedékhely***et, illetve ***40 fő hajléktalan személy befogadására alkalmas átmeneti szállást*** működtet.
   2. Az 1. pontban körülírt intézmény működése Budapest Főváros Kormányhivatal Gyámügyi és Igazságügyi Főosztály, Szociális és Gyámügyi Osztály által kiadott BPC/020/791-9/2015 számú szolgáltatói nyilvántartásba vétel bejegyző határozat alapján 2030. november 26. napjáig, határozott időre szól.
2. **A megállapodás tartalma**
   1. [[2]](#footnote-2)*Felek* kijelentik, hogy jelen megállapodást határozott időre kötik,   
      ***2016. január 8. napjától 2026. december 31. napjáig.***
   2. *[[3]](#footnote-3)A Megbízott vállalja, hogy az 1.1. pontban meghatározott ellátás megszervezését és működtetését biztosítja a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 105.-107. §.-ban foglaltak szerint, amelynek keretében tanácsadás, esetkezelés, gondozás, készségfejlesztés, az ellátott egyéni szükségletei szerinti felügyelet és háztartási vagy háztartást pótló segítségnyújtás szolgáltatási elemeket biztosít a hajléktalan személyek részére.*
   3. [[4]](#footnote-4)*A Megbízott jelen megállapodás aláírásával egyben nyilatkozik arról, hogy a jelen szerződésben meghatározott szociális szolgáltatásra vonatkozó jogszabályokban foglalt előírásokat, a szakmai követelményeket és a nyilvántartási kötelezettségeket, továbbá az adatkezelés és adatvédelem szabályait maradéktalanul ismeri, azokat betartja.*
   4. *[[5]](#footnote-5)Megbízó folyamatosan kapcsolatot tart a Megbízottal, szükség esetén kezdeményezi a szolgáltatás biztosítását.*
   5. *[[6]](#footnote-6)Megbízó vállalja, hogy az 1. pontban meghatározott szolgáltatás biztosításával összefüggő kiadásokhoz támogatást nyújt a Megbízott részére. A Megbízó éves költségvetésében megtervezi és biztosítja a támogatáshoz szükséges pénzügyi fedezetet.*

***A támogatás mértéke 2022. évtől 1.500.000.- Ft/év.***

* 1. *[[7]](#footnote-7)Megbízó vállalja, hogy a Megbízott részére a támogatás összegét minden* ***tárgyév május 31. napjáig*** *átutalja a Megbízott MagNet Magyar Közösségi Banknál vezetett* ***16200106-11512512*** *számú számlájára.*

1. ***[[8]](#footnote-8)A feladatellátásra vonatkozó beszámolás rendje***
   1. *[[9]](#footnote-9)A Megbízott vállalja, hogy évente egyszer a tárgyévben végzett szakmai tevékenységéről, munkájáról (ide értve az igénybevételi adatainak alakulását) írásban – papír alapon és elektronikus formában – részletes* ***szakmai beszámolót*** *készít Budapest Főváros VII. kerület Erzsébetváros Önkormányzat Képviselő-testülete felé, a mely beszámolót az Önkormányzat Humánszolgáltató Irodájára kell megküldeni a tárgyévet követő év* ***január 31.*** *napjáig. A szakmai beszámoló keretében be kell mutatni a támogatás cél szerinti felhasználását, a szakmai eredményeket és a megvalósításhoz kapcsolódó jövőbeni elvárásokat.*
   2. *[[10]](#footnote-10)Megbízott a Megbízó által biztosított pénzügyi forrásokkal* ***pénzügyi elszámolás*** *keretében évente – tárgyévet követő év* ***január 31. napjáig*** *– tételesen, írásban köteles elszámolni a pénzügyi elszámolást befogadó Humánszolgáltató Iroda felé.*
   3. *[[11]](#footnote-11)Megbízott vállalja, hogy* ***az Áht. 53. § szerint a támogatás rendeltetésszerű, a megállapodás 1. pontjában meghatározott tevékenységhez történő felhasználásáról és működési költségeiről évente – tárgyévet követő év január 31. napjáig*** *részletes* ***szakmai beszámolót*** *és* ***pénzügyi elszámolást*** *készít.*
      1. ***Az elszámolás rendje:***

***Pénzügyi elszámolás:***

* *A támogatott tevékenység megvalósításához kapcsolódó költségeket igazoló számviteli bizonylatokról – a 368/2011. (XII. 31.) Korm. rendelet 93. § (3) bekezdés szerinti tartalommal –* ***összesítőt*** *kell csatolni.*
* *A Megbízott kizárólag a támogatott tevékenység megvalósításához kapcsolódó, a tárgyévben felmerült, és az elszámolási határidőig pénzügyileg kiegyenlített költségeket szerepeltetheti a beszámolóban.*
* *Előlegről szóló számla csak a hozzá kapcsolódó végszámlával együtt számolható el.*
* *Megbízott köteles a pénzügyi elszámolás részeként, az összesítőben feltüntetett minden* ***bizonylat****ról, számszaki és formai szempontból kifogástalan, a Megbízott képviseletére jogosult által hitelesített, az összesítő szerinti sorszámmal sorszámozott,* ***másolatokat*** *benyújtani. Az elszámolásban szereplő eredeti bizonylatokat a megfelelő záradékkal kell ellátni:* ***„VII. kerületi Önkormányzat …… évi támogatási összegéből felhasználva ………… Ft.”*** *A záradékolás célja annak biztosítása, hogy a bizonylatot más elszámoláshoz nem használják fel.*
* *A bizonylatok pénzügyi teljesítését a Megbízott képviseletére jogosult által hitelesített dokumentum csatolásával igazolni kell. A pénzügyi teljesítést igazoló dokumentumok: készpénzben teljesített fizetés esetén* ***kiadási pénztárbizonylat*** *vagy a pénzeszközökről és azok forrásairól, valamint az azokban beállott változásokról vezetett* ***könyvviteli nyilvántartás*** *(időszaki pénztárjelentés, naplófőkönyv)* ***hitelesített másolata****. Banki átutalás esetén* ***bankszámlakivonat*** *vagy a nyitó és záró egyenleget is tartalmazó internetes* ***számlatörténet hitelesített másolata****, vagy* ***banki igazolás*** *az átutalás teljesüléséről.*
* *Személyi jellegű kifizetés, valamint a kétszázezer forint értékhatárt meghaladó értékű termékbeszerzés vagy szolgáltatás megrendelése esetén csatolni kell az erre irányuló szerződés Megbízott képviseletére jogosult által hitelesített másolatát. Termékbeszerzés és szolgáltatás megrendelés esetén elfogadható az írásban elküldött és visszaigazolt megrendelés is.*
* *A forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a számlán, számviteli bizonylaton a megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani, a Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani.*
* *Az elszámolás részeként csak azok a bizonylatok fogadhatóak el, amelyek a Megbízott nevére és címére (székhely, telephely, bérlemény) kerültek kiállításra. Ha a bizonylaton a vevő címe és/vagy a felhasználási hely, fogyasztási hely címe eltér a Megbízott székhelyétől, akkor igazolnia kell, hogy a bizonylaton feltüntetett cím hogyan kapcsolódik a működéséhez. Elfogadható a létesítő okiratban rögzített telephelyre vagy a Megbízott bérleményére vonatkozó bizonylat is.*
* *Megbízott az elszámolás részeként külön nyilatkozik az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról.*
* *Megbízott az elszámolás részeként külön nyilatkozik arról, hogy a feltüntetett költségek kifizetése előtt azok jogosságáról és összegszerűségéről – ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött.* 
  + 1. *Hiányos elszámolás, beszámoló nem fogadható el. A beszámoló határidejének elmulasztása vagy nem megfelelő teljesítése esetén a Megbízó írásban, határidő tűzésével felszólítja a Megbízottat a kötelezettsége teljesítésére vagy a hiányok pótlására.*
    2. *A beszámoló elfogadásáról, a jogosulatlanul igénybe vett támogatás visszafizetésének kötelezettségéről a Megbízó a beszámoló beérkezésétől számított 45 napon belül írásban értesíti a Megbízottat.*
    3. *A fel nem használt összeget a 3.2. pontban meghatározott elszámolási határidőig a Megbízott köteles visszafizetni a Budapest Főváros VII. kerület Erzsébetváros Önkormányzatának K&H Bank Zrt.-nél vezetett 10403239-00033032-00000009 számú fizetési számlájára.*
  1. *[[12]](#footnote-12)A Megbízott a jelen megállapodás aláírásával írásban kijelenti, illetve nyilatkozik arról, hogy:*

1. *nincs ki nem egyenlített köztartozása (köztartozásnak minősül e bekezdés alkalmazásában az esedékessé vált és még meg nem fizetett adótartozás - valamint járulék-, illeték- vagy vámtartozás);*
2. *nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele;*
3. *a támogatást nem használja fel a Megbízottat terhelő határidőn túli lejárt adó, illeték vagy egyéb közteher törlesztésére;*
4. *nyilatkozik a* [*támogatási*](http://www.optijus.hu/loadpage.php?dest=OISZ&twhich=175947#ws207_1) *igényben foglalt adatok, információk és dokumentumok teljes körűségéről, valódiságáról, hitelességéről, valamint arról, hogy az adott tárgyban korábban vagy egyidejűleg* [*támogatási*](http://www.optijus.hu/loadpage.php?dest=OISZ&twhich=175947#ws208_0) *igényt még nem nyújtott be;*
5. *nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban;*
6. *a 368/2011. (XII. 31.) sz. Korm. rendelet 96. §-ában vázolt körülményekről a tudomására jutástól számított 8 napon belül a Megbízót tájékoztatja;*
7. *nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja;*
8. *ha a támogatott tevékenység hatósági engedélyhez kötött, annak megvalósításához szükséges engedélyek beszerzése érdekében szükséges jogi lépéseket megtette, különösen az engedély kiadása iránti kérelmet az illetékes hatóságnál benyújtotta.*
   1. *[[13]](#footnote-13)A Megbízott jelen megállapodás aláírásával tudomásul veszi, hogy:*
9. *az Állami Számvevőszék vizsgálhatja a támogatás felhasználását, jelen megállapodást és a támogatás felhasználása során keletkező további megállapodásokat;*
10. *a támogatás célszerű felhasználását és annak szakszerű dokumentálását az Áht. 53-54. §-ai alapján a Megbízó (és bármely arra jogosult szervezet) bármikor ellenőrizheti. Ha a Megbízott az ellenőrzés során felróható magatartásával az ellenőrző szerv munkáját ellehetetleníti, a Megbízó, a megállapodástól elállhat. megállapodástól való elállás esetén a Megbízott az addig igénybe vett költségvetési támogatást köteles visszafizetni;*
11. *Szerződésszegése esetén – ezen megállapodásban foglaltak nem teljesítése – legfeljebb két évre kizárható a Megbízó által biztosított támogatási lehetőségekből.*
    1. *[[14]](#footnote-14)A Megbízott a támogatással kapcsolatosan ÁFA levonásra jogosult, a támogatás terhére csak az elszámoláshoz benyújtott számlák ÁFA nélküli összegét (nettó összegét) számolhatja el. Amennyiben a Megbízott nem jogosult ÁFA levonásra, úgy lehetősége van a számlák bruttó – azaz az ÁFA összegét is tartalmazó – összegének elszámolására.*
    2. *[[15]](#footnote-15)Megbízó és a Megbízott a jelen támogatással összefüggő valamennyi dokumentumot (okiratokat, bizonylatokat, stb.) köteles a Megbízott beszámolójának Megbízó általi jóváhagyásától számított legalább 10 évig megőrizni.*
    3. *[[16]](#footnote-16)A Megbízott kijelenti, hogy:*
12. *megfelel a rendezett munkaügyi kapcsolatok követelményeinek a 368/2011. (XII.31.) Korm. rendelet az államháztartásról szóló törvény végrehajtásáról (egységes szerkezetben az Ávr. (82. §);*
13. *amennyiben irányadó reá, a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és*
14. *a nemzeti vagyonról szóló 2011. évi CXCVI. törvény 3.§ (1) bekezdésének 1. pontja szerinti átlátható szervezetnek minősül.*
    1. *[[17]](#footnote-17)A Megbízó jogosult évente a Megbízott megállapodásban foglalt tevékenységét ellenőrizni.*
15. ***[[18]](#footnote-18)A megállapodás módosítása, megszűnése***
    1. *[[19]](#footnote-19)Jelen megállapodást Felek közös megegyezéssel bármikor – kizárólag írásban – módosíthatják, azonban a módosítás nem eredményezheti sem a szolgáltatás színvonalának, sem az ellátottak jogainak csorbítását.*
    2. *[[20]](#footnote-20)Jelen megállapodást Felek 3 hónapos felmondási határidővel indoklás nélkül –* ***rendes felmondás****sal – felmondhatják. A megállapodás felmondását írásban kell kezdeményezni. Megbízott köteles a szolgáltatását a felmondási határidő utolsó napjáig változatlan tartalommal és feltételek mellett biztosítani.*
    3. *[[21]](#footnote-21)Rendkívüli felmondásnak akkor van helye, ha valamelyik fél súlyosan felróható magatartása jogszabálysértésben, vagy nyilvánvaló szakmai hiányosságok alapján való feladatellátásban nyilvánul meg, továbbá, ha nem teljesítik a felek az e megállapodásban meghatározott kötelezettségeiket.*
    4. *[[22]](#footnote-22)Amennyiben a Megbízó a Megbízottnak felróható ok miatt felmondja a megállapodást, attól eláll, vagy a Megbízott jogosulatlanul vett igénybe támogatást, úgy a Megbízott köteles a nem Szerződésszerűen felhasznált (igénybevett) támogatásnak megfelelő összeget, vagy a fel nem használt összeget, illetőleg a 8. pont c), d) és e) pontja esetében az egész támogatási összeget a 368/2011 (XII.31.) Korm. rendelet 98. §-ban meghatározott ügyleti kamattal, késedelem esetén késedelmi kamattal növelten haladéktalanul visszafizetni Budapest Főváros VII. kerület Erzsébetváros Önkormányzat 10403239-00033032-00000009 számú fizetési számlájára. Megbízott tudomásul veszi, hogy Megbízó a megállapodás módosítása, felmondása vagy az attól történő elállás nélkül is elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy Szerződésellenes felhasználással arányos mértékű – visszafizetését szintén az Áht. 53/A. § szerinti módon.*
    5. *[[23]](#footnote-23)A megállapodás által nem szabályozott kérdésekre a Polgári Törvénykönyv szerződésekre vonatkozó általános rendelkezései az irányadók.*
16. ***[[24]](#footnote-24)Vegyes rendelkezések***
    1. *[[25]](#footnote-25)A 1. pontban részletezett szolgáltatás nyújtásával kapcsolatos panasz esetén a Megbízott köteles azt kivizsgálni, valamint írásban 15 napon belül tájékoztatni az Önkormányzat Művelődési, Kulturális és Szociális Bizottságát a panasz megalapozottságáról. A Megbízó a hozzá érkezett, és a Megbízott – e megállapodásban foglalt – tevékenységével összefüggésben keletkezett észrevételeket, panaszokat, azok beérkezését követő 8 napon belül – kivizsgálás és intézkedés megtételének kérésével – továbbítja a Megbízott részére. A Megbízott az értesítés átvételétől számított 8 napon belül köteles tájékoztatást nyújtani az érintettek, valamint a Megbízó részére.*
    2. *[[26]](#footnote-26)A Megbízott vállalja, hogy adatszolgáltatási kötelezettségét a jogszabályi előírásoknak megfelelően teljesíti, az előírt adatokat a valóságnak megfelelő tartalommal, megszabott határidőben és meghatározott módon, térítésmentesen szolgáltatja.*

[[27]](#footnote-27)A Felek kölcsönösen megállapodnak abban, hogy törekszenek a vitás kérdések tárgyalásos úton történő rendezésére. Jogvita esetére a szerződő felek a Polgári Perrendtartásról szóló 2016. évi CXXX. törvényben körülírt hatáskörrel és illetékességgel rendelkező bíróságot kötik ki.

Jelen megállapodást Felek kölcsönös elolvasás és értelmezés után, mint akaratukkal mindenben megegyezőt, jóváhagyólag írták alá.

*Jelen megállapodás 4 egymással szó szerint megegyező, eredeti példányban készült, melyből   
2 példány a Megbízót, 2 példány a Megbízottat illet meg.*

Budapest, 2021.

……………………………………… ……………………………………

**Budapest Főváros VII. kerület Myrai Vallási Közhasznú Egyesület**

**Erzsébetváros Önkormányzata** Képviseli: Balla János

Képviseli: **Niedermüller Péter** elnök

polgármester Megbízott

Megbízó

Jogilag ellenőrizte: Pénzügyi ellenjegyző:

…………………………………… ……………………………………

**Dr. Laza Margit Nemes Erzsébet**

jegyző gazdasági vezető

1. Módosult a 2. sz. módosítás alapján [↑](#footnote-ref-1)
2. Módosult az 1. és 2. sz. módosítás alapján [↑](#footnote-ref-2)
3. Módosult a 2. sz. módosítás alapján [↑](#footnote-ref-3)
4. Módosult a 2. sz. módosítás alapján [↑](#footnote-ref-4)
5. Kiegészült a 2. sz. módosítás alapján [↑](#footnote-ref-5)
6. Kiegészült a 2. sz. módosítás alapján [↑](#footnote-ref-6)
7. Kiegészült a 2. sz. módosítás alapján [↑](#footnote-ref-7)
8. Módosult a 2. sz. módosítás alapján [↑](#footnote-ref-8)
9. Módosult a 2. sz. módosítás alapján [↑](#footnote-ref-9)
10. Módosult a 2. sz. módosítás alapján [↑](#footnote-ref-10)
11. Módosult a 2. sz. módosítás alapján [↑](#footnote-ref-11)
12. Módosult a 2. sz. módosítás alapján [↑](#footnote-ref-12)
13. Kiegészült a 2. sz. módosítás alapján [↑](#footnote-ref-13)
14. Kiegészült a 2. sz. módosítás alapján [↑](#footnote-ref-14)
15. Kiegészült a 2. sz. módosítás alapján [↑](#footnote-ref-15)
16. Kiegészült a 2. sz. módosítás alapján [↑](#footnote-ref-16)
17. Kiegészült a 2. sz. módosítás alapján [↑](#footnote-ref-17)
18. Kiegészült a 2. sz. módosítás alapján [↑](#footnote-ref-18)
19. Kiegészült a 2. sz. módosítás alapján [↑](#footnote-ref-19)
20. Kiegészült a 2. sz. módosítás alapján [↑](#footnote-ref-20)
21. Kiegészült a 2. sz. módosítás alapján [↑](#footnote-ref-21)
22. Kiegészült a 2. sz. módosítás alapján [↑](#footnote-ref-22)
23. Kiegészült a 2. sz. módosítás alapján [↑](#footnote-ref-23)
24. Kiegészült a 2. sz. módosítás alapján [↑](#footnote-ref-24)
25. Kiegészült a 2. sz. módosítás alapján [↑](#footnote-ref-25)
26. Kiegészült a 2. sz. módosítás alapján [↑](#footnote-ref-26)
27. Kiegészült a 2. sz. módosítás alapján [↑](#footnote-ref-27)