**A SZABADTÉRI KORCSOLYAPÁLYA HÁZIRENDJE**

1. A szintetikus korcsolyapályát mindenki csak saját felelősségére használhatja! A jégpályát használók a szolgáltatások igénybevételével elfogadják a Hunyadi téri Korcsolyapálya házirendjét, biztonsági rendszabályait, és tudomásul veszik, hogy azok megszegésekor a pályafelügyelők a terület elhagyására kötelezhetik őket.

2. A korcsolyapálya területe alatt értendő: a sportpálya kerítéssel körbezárt területe.

3. A korcsolyapálya a mellékelt „Nyitvatartás” szerint vehető igénybe.

4. A korcsolyapálya használatára jogosult minden VI. kerületi lakos lakcímkártyája felmutatása után, illetve a kerületben lévő intézmények tanulói diákigazolványuk, vagy az intézmény vezetője által kiállított igazolásuk felmutatása után. Ezek hiányában a belépés nem megengedett. A korcsolyapálya használatára jogosultak továbbá a kerületi intézmények dolgozói és családtagjaik.

5. A korcsolyapályát 10 éven aluli gyermek még érvényes lakcímkártya vagy diákigazolvány felmutatása esetén is kizárólag szülői vagy pedagógusi felügyelettel használhatja.

6. A pályán egy időben tartózkodó személyek számát kizárólagosan a technikai üzemeltető jogosult meghatározni.

A látogatói létszám a pálya méretéhez igazodva legfeljebb 60 fő.

7. A korcsolyapálya napi karbantartásának ideje alatt (minden nap 14-től 15 óráig) a pálya zárva tart.

A korcsolyapálya rendkívüli karbantartásának elrendelésére kizárólag az üzemeltető jogosult. A karbantartás idejére, az üzemeltető felszólítására a korcsolyapályán tartózkodók kötelesek a pálya területét elhagyni.

8. A korcsolyapálya teljes területén és annak környezetében mindennemű szándékos rongálás, szemetelés (beleértve a jégfelület rongálását is) TILOS, ill. anyagi felelősségre vonással jár.

9. A korcsolyapálya kiszolgáló helyiségei csak utcai cipőben vagy élvédővel ellátott korcsolyában használhatóak.

10. A korcsolyapálya egész területén a rend fenntartásával megbízott személyek és az üzemeltető helyszínen tartózkodó képviselője jogosultak intézkedni. Kérésükre a lakcímkártya, illetve diákigazolvány felmutatása kötelező. A létszám ellenőrzése, illetve a létszám megfelelő mindenkori szabályozása a biztonság, illetve a balesetveszély elkerülése érdekében a pályafelügyelők hatásköre. A pályafelügyelők ezzel kapcsolatos intézkedéseit a látogatóknak kötelességük elfogadni és betartani. A látogatók felszólításra kötelesek a pályát elhagyni.

11. A korcsolyapálya területére behozott értékekért, tárgyakért felelősséget nem vállalunk.

12. A korcsolyapályát használni csak rendeltetésének megfelelően szabad. A pályára lépni cipőben, étellel, itallal, vagy bárminemű csomaggal, bottal, egyéb balesetveszélyt rejtő tárggyal SZIGORÚAN TILOS! A pályán sapka és kesztyű viselése ajánlott!

13. A műjégpályán a folyamatos korcsolyázást, a haladást akadályozni, a kijelölt menetiránnyal szemben korcsolyázni TILOS! Egymás testi épségére vigyázva kell korcsolyázniuk. A jégpálya kizárólag jégkorcsolyázásra használható.

14. Tudati állapotot befolyásoló szer, alkohol hatása alatt álló személynek jégre lépni TILOS!

15. A korcsolyapálya teljes területén dohányozni TILOS!

17. A korcsolyapályán TILOS a mobiltelefon használata!

18. Baleset esetén az elsősegély doboz a faházban található. Amennyiben bármilyen baleset történik, kérjük, haladéktalanul értesítsék a pályafelügyelőket!

19. A házirendben foglalt szabályok megsértése figyelmeztetést, végső soron a korcsolyapálya területéről való kitiltást vonhatja maga után.

20. A pálya használatának igénybevételével a Hunyadi téri korcsolyapálya látogatói elfogadják, hogy a pálya rendezvényein kép-, és hangfelvételek készülhetnek, melyeken, mint látogatók feltűnhetnek, de semmilyen követeléssel nem léphetnek fel a rendezőkkel, a felvétel készítőivel vagy annak jogos felhasználóival szemben.

21. A korcsolyapálya területén és környezetében kizárólag az Eötvös10 Művelődési Ház engedélye alapján helyezhető ki bármilyen jellegű reklám, szóróanyag, hirdetés.

NYITVATARTÁS

A pálya hétköznaponként 8 és 20 óra között, hétvégenként, ünnepnapokon és az iskolai téli szünet idején 10 és 20 óra között tart nyitva, de a rendszeres karbantartás idején, naponta 14 és 15 óra között zárva tart. Hétköznap reggel 8-tól 14 óráig az oktatási intézmények gyermekcsoportjai élveznek elsőbbséget, a lakosságot 15 órától várjuk.

Hétvégenként, ünnepnapokon, illetve az iskolai téli szünet idején a kerületi lakosok, valamint a kerületi intézmények dolgozói és családtagjaik a karbantartási időt (14-15 óráig) leszámítva egész nap igénybe vehetik a korcsolyapályát 10 és 20 óra között.

Kivétel: december 24-én a pálya 10-14 óráig lesz nyitva, december 25-26-án zárva tart.

Baleset esetén a legközelebbi egészségügyi intézmény a Csengeri u. 25. sz. alatt található Terézvárosi Egészségügyi Szolgálat, amely a 321-2200 telefonszámon érhető el.