**Budapest Főváros VII. Kerület Erzsébetváros Önkormányzata Képviselő-testületének**

**…/2021. (XII.15.) önkormányzati rendelete**

**Budapest Főváros VII. Kerület Erzsébetváros Önkormányzat Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) rendeletének módosításáról**

Budapest Főváros VII. kerület Erzsébetváros Önkormányzat Képviselő-testülete az Alaptörvény 32. cikk (2) bekezdésében meghatározott jogkörében, Budapest Főváros VII. Kerület Erzsébetváros Önkormányzata Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) rendelete módosításáról a következőket rendeli el:

1. **§**

A Budapest Főváros VII. Kerület Erzsébetváros Önkormányzata Képviselő-testületének az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet (a továbbiakban: Rendelet) 8.§ (3) bek. c) pontja helyébe a következő rendelkezés lép:

*(A versenyeztetési kiírásnak tartalmaznia kell)*

*c) a lakásra vonatkozó adatokat (a lakás rendeltetésszerű használatra alkalmassá tételének feltételével kiírt lakások esetében tételesen az elvégzendő munkákat, azok becsült értékét, a munkák befejezésének határidejét, a bérbeszámításra vonatkozó rendelkezéseket,* ***a lakás egy használójára a szobák alapterületét figyelembe véve személyenként jutó alapterületet****)”*

**2.§**

A Rendelet 31.§-a helyébe a következő rendelkezés lép:

31.§

A lakásigény mértékéről a Bizottság egyedi mérlegelés alapján dönt

a) versenyeztetési eljárás esetén a pályázati felhívásban meghatározott feltételek szerint,

b) versenyeztetési eljáráson kívüli bérbeadás esetén a kérelmező(k) és velük együtt lakók, együtt költözők személyes körülményei (pl. életkor, egészségi állapot, foglalkozás) valamint a lakás mérete, szobaszáma, komfortfokozata figyelembevételével.

**3. §**

Ez a rendelet a kihirdetését követő napon lép hatályba.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

A Rendelet maximalizálja a költözhető személyek számát, míg ez a törvényben már nincs korlátozva. Ez olyan problémákat is okoz, hogy számos olyan család esik el a pályázati lehetőségtől, akik jelenleg kis alapterületű lakásban laknak nagycsaládosként, több gyermekkel. Jelenleg nekik sem cserelakást nem tudunk biztosítani, sem pályázni nem tudnak. A lakás egy használójára a szobák alapterületét figyelembe véve személyenként jutó alapterület Bizottság általi meghatározása a pályázati felhívásban lehetővé teszi, hogy a fent leírt problémakört áthidaljuk.

**Részletes indokolás**

1. **§**

A versenyeztetési kiírás kötelező tartalmi elemeit bővíti.

1. **§**

A lakásigény mértékéről rendelkezik.

**3.§**

Hatályba léptető rendelkezés.