**Budapest Főváros VII. Kerület Erzsébetváros Önkormányzata Képviselő-testületének .../2021. (...) önkormányzati rendelete**

**a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016 (II.18.) önkormányzati rendelet módosításáról**

Budapest Főváros VII. kerület Erzsébetváros Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 1.§ (2) bekezdés, 25. § (3) bekezdés b) pontjában, 26. §-ában, 32. § (3) bekezdésében és 45. §-ában, a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdése által kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. pontjában és 23. § (5) bekezdés 11. és 11.a. pontjában meghatározott feladatkörében eljárva, a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet módosításáról a következőket rendeli el:

**1. §**

Budapest Főváros VII. kerület Erzsébetváros Önkormányzata Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelete (a továbbiakban: Ör.) a következő alcímmel egészül ki:

**„11/A.** Szemüveg-vásárlási támogatás

**14/A. §**

1. Az Önkormányzat szemüveg-vásárlási támogatást állapít meg annak a 65 év feletti kérelmezőnek, akinek családjában az egy főre jutó havi jövedelem nem haladja meg

a) egyedülálló esetében az érvényes öregségi nyugdíjminimum 370%-át

b)2 vagy több fős család esetében az érvényes öregségi nyugdíjminimum 300%-át

c)80 éven felüli kérelmező esetében az érvényes öregségi nyugdíjminimum 420%-át.

1. A szemüveg-vásárlási támogatás egy naptári évben egy alkalommal állapítható meg, összege a szemüvegvásárlás igazolt költsége, de legfeljebb 20000 Ft.
2. A szemüveg-vásárlási támogatás megállapításához szükséges csatolni a szemüveg megrendelését vagy kifizetését igazoló dokumentumot.
3. Szemüveg-vásárlási támogatás látásjavítást célzó, dioptriás szemüveg vásárlásához állapítható meg.
4. A szemüvegvásárlási-támogatás összege a 14.§-ban szabályozott gyógyszertámogatás éves keretösszegébe nem számít bele.”

**2.§**

Az Ör. 44. § (3) bekezdés b) pontja helyébe az alábbi rendelkezés lép:

(A szociálpolitikai kerekasztal szavazati joggal rendelkező tagjai:)

„b) Budapest Főváros VII. Kerület Erzsébetváros Önkormányzatának ***polgármestere által a Kerekasztal elnökének kijelölt*** alpolgármestere,”

**3.§**

„Az Ör. 45. § (1) bekezdésben „a polgármester” szövegrész helyébe „***az elnök***” szöveg lép.”

**4.§**

E rendelet a kihirdetését követő napon lép hatályba.

**Dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Az új támogatás bevezetésének célja az alacsony jövedelemmel rendelkező 65 év feletti kerületi lakosok szemüvegvásárlással kapcsolatos kiadásaihoz való hozzájárulás. A módosítás másrészt a Szociálpolitikai Kerekasztal ügyrendjének változása okán szükséges átvezetéseket tartalmazza.

**Részletes indokolás**

**1.§**

A szemüveg-vásárlási támogatás feltételeiről rendelkezik.

**2.§**

A Kerekasztal szavazati joggal rendelkező tagjaira vonatkozó módosítást tartalmaz.

**3.§**

Az ülés összehívására jogosult személyt módosítja.

**4.§**

Hatályba léptető rendelkezés.