**EGYÜTTMŰKÖDÉSI MEGÁLLAPODÁS**

Amely **Budapest Főváros VI. kerület Terézváros Önkormányzata** (székhely: 1067 Budapest, Eötvös u. 3., adószám: 15735698-2-42 , képviseli: Soproni Tamás polgármester**)** (a továbbiakban **Terézváros Önkormányzata**),

másrészről **Budapest Főváros VII. kerület Erzsébetváros Önkormányzata** (székhely: 1073 Budapest, Erzsébet krt. 6., adószám: 15735708-2-42, képviseli: Niedermüller Péter polgármester) (a továbbiakban **Erzsébetváros Önkormányzata**), együttesen a **Felek** között jött létre, az alábbi feltételekkel:

**Preambulum**

Magyarország helyi önkormányzatairól szóló 2011. évi CLXXXIX. törvény 13. § (1) bek. 15. pontja értelmében helyi közügy, valamint a helyben biztosítható közfeladatok körében ellátandó helyi önkormányzati feladat különösen a sport, és ifjúsági ügyek.

A szabadidősport és az azon keresztül megvalósuló egészségtudatos életmód támogatása hasznos és megtérülő társadalmi befektetés. Terézváros és Erzsébetváros Önkormányzatának célja, hogy intézményeiken keresztül segítsék egymást közhasznú és közérdekű célok megvalósításában.

Felek ezen feladatok és célok érdekében jelen okiratban foglaltak szerint kötnek egymással megállapodást.

1. **Megállapodás tárgya**

Felek megállapodnak, hogy a Hunyadi téren (29468 hrsz) létesülő szintetikus korcsolyapálya használatát Terézváros Önkormányzata a VII. kerületi köznevelési intézmények számára térítésmentesen biztosítja 2021. november 27-től 2022. január 30-ig, a korcsolyapálya üzemideje alatt, szerdánként 8 és 14.00 óra között, illetve szabad kapacitás függvényében előre egyeztetett időpontban más napokon a 8.00 - 14.00 óra közötti idősávban (kivéve az iskolai téli szünet idején).

1. **A szolgáltatás díja**
   1. Felek megállapodnak abban, hogy a korcsolyapálya igénybevétele ellenérték nélkül, azaz térítésmentesen történik.
   2. A használat ellenérték nélkül történő átengedésére tekintettel Erzsébetváros Önkormányzata vállalja, hogy a korcsolyapálya üzemelésének időtartama alatt (december, január hónapban) minden szerdán 8-14 óráig, illetve az egyeztetett időpontokban, az általa használt időszakokban egy fő pályafelügyelőt biztosít. Egyéb időpontokban Terézváros Önkormányzata a korcsolyapálya megfelelő személyi biztosításáról gondoskodik.
2. **Felek jogai és kötelezettségei**
   1. Felek megállapodnak, hogy a szintetikus korcsolyapályát az 1. pontban felsorolt intézmények tanulói szervezetten, pedagógusok kíséretében használhatják. Az esetleges balesetekért az intézmények és a kísérő pedagógusok vállalják a felelősséget. Erről Erzsébetváros Önkormányzata tájékoztatja a szolgáltatást igénybevevő intézmények vezetőit.
   2. Felek megállapodnak abban, hogy korcsolyaoktatás a szolgáltatás igénybevétele során nem biztosított. A helyszínen díjtalan korcsolyabérlésre van lehetőség.
   3. Felek rögzítik, hogy a korcsolyapálya használatára vonatkozó minden egyéb szabályról, a Házirend alapján (1. sz. melléklet) Erzsébetváros Önkormányzata tájékoztatja a szolgáltatást igénybevevő intézményeket.
3. **Kapcsolattartás**

Felek rögzítik, hogy az együttműködésre és kapcsolattartásra a következő személyeket jelölik ki:

**Terézváros Önkormányzata** részéről a szerződéssel kapcsolatban:

Név: Tóth Miklós

Telefonszám: 342-0502

E-mail: [toth.miklos@terezvaros.hu](mailto:toth.miklos@terezvaros.hu)

A pálya használatával kapcsolatban:

Név: Szebellédiné Laczkó Erzsébet

Telefonszám: 690-0995; +36-20/593-1363

E-mail: szebelledi@eotvos10.hu

**Erzsébetváros Önkormányzata** részéről:

Név: Prógli Katalin kulturális és intézményi referens

Telefonszám: 1/462-3399

E-mail: progli.katalin@erzsebetvaros.hu

1. **Vegyes rendelkezések**
   1. A megállapodást bármely Fél jogosult a másik félhez intézett írásbeli nyilatkozattal, indoklás nélkül felmondani.
   2. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.
   3. A megállapodás 4 eredeti, egymással teljes egészében megegyező példányban készült, amelyekből 2 példány Terézváros Önkormányzatát, 2 példány pedig Erzsébetváros Önkormányzatát illeti meg.

Felek a jelen megállapodást átolvasták, értelmezték, és mint akaratukkal mindenben egyezőt jóváhagyólag írják alá.

Budapest, 2021. november Budapest, 2021. november

|  |  |
| --- | --- |
| ................................................................ | ................................................................ |
| **Budapest Főváros VI. kerület  Terézváros Önkormányzata**   képviseli: Soproni Tamás polgármester | **Budapest Főváros VII. kerület**  **Erzsébetváros Önkormányzata**  képviseli: Niedermüller Péter polgármester |
|  |  |
| Jogilag ellenőrizte: | Jogilag ellenőrizte: |
|  |  |
|  |  |
| ………………………………………. | ………………………………………. |
| dr. Mogyorósi Sándor  jegyző | dr. Laza Margit  jegyző |
|  |  |
|  | Pénzügyi ellenjegyző: |
|  |  |
| ………………………………….. | ………………………………………. |
| Tóthné Kiss Éva Költségvetési- és Int.gazdálkodási  Főosztályvezető | Nemes Erzsébet  Pénzügyi Iroda vezetője |

Melléklet: Házirend