**ELLÁTÁSI SZERZŐDÉS**

amely létrejött *egyrészről* a

**Budapest Főváros VII. kerület Erzsébetváros Önkormányzata**

székhelye: 1073 Budapest, Erzsébet krt. 6.

adószáma: 15735708-2-42

számlavezető pénzintézet: K&H Bank Zrt.

bankszámlaszám: 10403239-00033032-00000009

képviseli: **Niedermüller Péter, polgármester**

mint megrendelő (a továbbiakban: **Megrendelő**),

*másrészről* a(z)

**S.O.S. Krízis Alapítvány**

székhelye: 1047 Budapest, Perényi Zsigmond u. 39.

nyilvántartási száma: 01-01-0006399

adószáma: 18083646-1-41

számlavezető pénzintézet: Erste Bank Hungary Zrt.

bankszámlaszáma: 11600006-00000000-85069525

képviseli: Kalmár György kuratóriumi tag

mint szolgáltató (a továbbiakban: **Szolgáltató**),

**Megrendelő** és **Szolgáltató** együtt Szerződő Felek (a továbbiakban **Szerződő Felek**) között az alulírott helyen és napon az alábbi feltételekkel.

**I. ELŐZMÉNYEK**

1. Szerződő Felek rögzítik, hogy Megrendelő az Európai Unió Hivatalos Lapjában 2021. október 20. napján 2021/S 204-534216 számon, míg a Közbeszerzési Értesítőben 2021. október 21. napján KÉ-19360/2021. számon közzétett Ajánlati Felhívással – az Elektronikus Közbeszerzési Rendszerben (EKR) EKR001053492021 azonosító számon – a közbeszerzésekről szóló 2015. évi CXLIII. törvény Második Rész XV. fejezete szerinti nyílt közbeszerzési eljárást indított ***„Krízisközpont szolgáltatás biztosítása”*** tárgyában.
2. **Megrendelő** a közbeszerzési eljárás eredményét ………. napján hirdette ki az **EKR**-ben az Összegezés az eljárás eredményéről c. dokumentum megküldésével, amely tartalmazta, hogy a közbeszerzési eljárás nyertese a jelen Ellátási Szerződés **Szolgáltatója** lett.
3. **Szerződő Felek** az 1.-2. pontokban ismertetett előzményekre tekintettel kötik meg a jelen Ellátási Szerződést (a továbbiakban: **Szerződés**) az I.1. pontban hivatkozott közbeszerzési eljárás dokumentumai alapján.
4. **Szerződő Felek** rögzítik, hogy a közbeszerzési eljárás során keletkezett iratokat úgy kell tekinteni, mint amelyek a Szerződés elválaszthatatlan részét képezik, azzal együtt értelmezendőek.
5. A hivatkozott dokumentumok teljes terjedelmükben fizikailag nem kerülnek csatolásra a Szerződés törzsszövegéhez, ám **Szerződő Felek** kölcsönösen kijelentik, teljes körűen elismerik és a Szerződés részének tekintik azok tartalmát.
6. Amennyiben a Szerződés törzsszövege és mellékletei, illetve a fenti dokumentumok között ugyanazon kérdésre vonatkozóan bármely eltérés, ellentmondás, értelmezési nehézség merül fel, a dokumentumok hierarchiája a következő:
   1. a jelen Ellátási Szerződés,
   2. az Ajánlati Felhívás,
   3. a Közbeszerzési Dokumentáció, beleértve a Megrendelő, mint ajánlatkérő kiegészítő tájékoztatásait is,
   4. a Szolgáltató közbeszerzési eljárásban tett nyertes ajánlata.

**II.**

**A SZERZŐDÉS TÁRGYA**

1. A Belügyminisztérium Nyilvántartások Vezetéséért Felelős Helyettes Államtitkárság nyilvántartása szerint Budapest VII. kerületében állandó bejelentett lakóhellyel vagy tartózkodási hellyel rendelkező családok, ennek hiányában legalább 3 hónapja életvitelszerűen a VII. kerületben élő személyek és családok részére, ellátási szerződés keretében **krízisközpont** **szolgáltatás biztosítása 4 fő részére**.
2. Jelen Szerződés aláírásával a **Szerződő Felek** megállapodnak abban, hogy a **Szolgáltató** a **Megrendelő** számára a jogszabályi kötelezettség alapján kötelező önkormányzati feladatot jelentő, *a gyermekek védelméről és a gyámügyi igazgatásról* szóló 1997. évi XXXI. törvény (a továbbiakban: **Gyvt**.) 51. §-ban, valamint a *személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről* szóló 15/1998. (IV. 30.) NM rendelet 67-73/A. §-ban foglalt követelménynek megfelelő krízisközpont szolgáltatást nyújt a **Megrendelő** vagy intézménye(i) által megnevezett, jelen Szerződés II.1. pontjában meghatározottak részére.
3. A **Szolgáltató** jelen Szerződés aláírásával 4 fő számára biztosít férőhelyet az érvényes működési engedéllyel rendelkező, megszakítás nélküli munkarendben működő bentlakásos intézményében.
4. A Szolgáltató vállalja a Megrendelő által kijelölt Bischitz Johanna Integrált Humán Szolgáltató Központ Család- és Gyermekjóléti Központja által delegált rászoruló személyek elhelyezését a kapcsolattartói egyeztetést követően azonnali elhelyezés biztosításával.
5. Jelen Szerződés tárgyát képező feladatok részletes meghatározását a Közbeszerzési Dokumentáció részét képező műszaki leírás tartalmazza.

**III.**

**A SZERZŐDÉS IDŐTARTAMA, HATÁLYBA LÉPÉSE**

1. **A Szerződő Felek** a Szerződést határozott időre, a Szerződés hatályba lépése napjától számított **60** *(hatvan)* **hónap**, azaz öt év határozott időtartamra szólóan kötik meg.
2. A Szerződés az aláírását követő hónap első napján lép hatályba.
3. **Szolgáltatónak** a Szerződésben és annak mellékleteiben meghatározott szolgáltatást a Szerződés hatályba lépésétől kell biztosítania, mely szolgáltatás ellátási kötelesség 60 hónapon keresztül folyamatosan terheli.

**IV.**

**A TELJESÍTÉS HELYE**

1. A **Szolgáltató** a szolgáltatást annak jellegéből adódóan, az igénybevevők védelmében, titkos címen lévő ingatlanban köteles nyújtani.
2. A **Szolgáltató** szavatolja, hogy a IV.1. pontban meghatározott helyszín a Szerződés hatályba lépésekor Budapest Főváros Kormányhivatala Gyámügyi és Igazságügyi Főosztály Szociális és Gyámügyi Osztály által kiadott érvényes működési engedéllyel (szolgáltatói nyilvántartásba történő bejegyzéssel) rendelkezik.

Amennyiben a **Szolgáltató** a fenti helyszín tekintetében nem rendelkezik a Szerződés hatályba lépésének időpontjára szolgáltatói nyilvántartásba történő bejegyzéssel, a **Megrendelő** jogosult a meghiúsulási kötbért a **Szolgáltatóval** szemben érvényesíteni.

1. A **Szolgáltató** vállalja, hogy a IV.1. pontban meghatározott intézménye tekintetében jelen Szerződés időtartama alatt a működési engedélyt folyamatosan hatályában fenntartja.

**V.**

**A SZERZŐDÉS ELLENÉRTÉKE, FIZETÉSI FELTÉTELEK**

1. A szolgáltatáshoz való hozzájárulás (a továbbiakban: Szolgáltatási díj) alapját a Szerződés I.1. pontjában hivatkozott közbeszerzési eljárásban a Szolgáltató benyújtott árajánlata képezi, amely a Szerződés 1*. számú mellékletét képezi.*
2. A **2022. évre vonatkozó a Megrendelő részéről kifizetendő Szolgáltatási díj**:

A Szolgáltatás díja nettó 1.500,- Ft/férőhely/igénybe vett ellátási nap + ÁFA, azaz nettó egyezer-ötszáz forint/férőhely/igénybe vett ellátási nap + mindenkor hatályos általános forgalmi adó összege.

A szolgáltatás díja egy teljes naptári évre legfeljebb nettó 2.190.000,- Ft + ÁFA, azaz nettó kettőmillió-egyszázkilencvenezer forint + ÁFA. A teljes összegre Szolgáltató csak teljes kihasználtság (4 férőhely folyamatos, egész éves kihasználtsága) esetén jogosult.

A szolgáltatás 2022. évre vonatkozó a Megrendelő részéről fizetendő díja legfeljebb mindösszesen 2.190.000,- Ft + ÁFA. A teljes összegre Szolgáltató csak teljes kihasználtság (4 férőhely folyamatos, egész éves kihasználtsága) esetén jogosult.

1. Magyarország mindenkori éves költségvetésében meghatározott állami normatív támogatás igénylésére a **Szolgáltató** jogosult a vonatkozó jogszabályi rendelkezések szerint.
2. A Szerződés V.2. pontjában szereplő díj a magyar forint árfolyamváltozásától független, és **2022. évben változatlan**.
3. A Szerződés V.2. pontjában szereplő díj módosítása iránti szándékát a **Szolgáltató** a Szerződés V.4. pontjában szereplő időszakot követően minden év február 28. napjáig jelezheti a **Megrendelő** felé. Jelen Szerződés V.2. pontjában szereplő díj legfeljebb a KSH által elfogadott és közzétett mindenkori infláció mértékével emelhető.
4. A számlázás és kifizetés pénzneme magyar forint (**HUF**).
5. **Megrendelő** vállalja, hogy az éves költségvetésében megtervezi és biztosítja a jelen Szerződés tárgyát képező szolgáltatás pénzügyi fedezetét.
6. A Szerződés teljesítése folyamatos.
7. **Szerződő felek** rögzítik, hogy a Szerződéssel összefüggésben az ellátásért fizetendő térítési díjakra, a személyi térítési díj csökkentésére és elengedésére *a gyermekek védelméről és gyámügyi igazgatásról* szóló 1997. évi XXXI. törvény és *a személyes gondoskodást nyújtó szociális ellátások térítési díjáról* szóló 29/1993. (II. 17.) Korm. rendelet szabályai az irányadóak.
8. A **Szerződő Felek** a Szerződés alapján nyújtott szolgáltatásért a **Szolgáltató** által egységesen meghatározott intézményi térítési díjat tartják irányadónak.
9. Az V.10. pontban meghatározott intézményi térítési díj alapján, a szolgáltatást igénybe vevő férőhely után fizetendő személyi térítési díj mértékét a hatályos jogszabályok alapján a **Szolgáltató** határozza meg.
10. Az V.11. pontban hivatkozott személyi térítési díj vonatkozásában a **Megrendelőnek** térítési kötelezettsége nem keletkezhet.
11. A **Szolgáltató** a személyi térítési díj alapösszegét csökkentheti, illetve elengedheti.
12. **Szerződő Felek** a Szerződéssel kapcsolatban az előleg kifizetést kizárják.
13. A Szerződés V.2. pontjában szereplő Szolgáltatási díj kifizetésére **negyedévente** kerül sor. A kiállítandó számlák összege az tárgyidőszakban igénybe vett ellátási napok alapján kerül kiszámításra. A Szolgáltatási díj tekintetében a **Szolgáltató** évente négy alkalommal, az adott negyedévet követő hónap 8. napjáig (utolsó negyedév tekintetében december 31-i teljesítési dátummal) nyújthat be számlát.
14. A **Megrendelő** a Szolgáltatási díjat a **Szolgáltató** Erste Bank Hungary Zrt. banknál vezetett 11600006-00000000-85069525 számú fizetési számlájára utalja át, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésére tekintettel a számla benyújtását követő 30 naptári napon belül.
15. A kifizetés feltétele a **Szolgáltató** által kiállított számlával történő teljesítésigazolás. A számla teljesítésigazolására a **Megrendelő** Polgármesteri Hivatala Humánszolgáltató Irodájának mindenkori vezetője jogosult.
16. A számla mellékleteként a **Szolgáltató** köteles csatolni a számlával érintett időszakban az általa végzett szolgáltatásról szóló kimutatást, mely tartalmazza az adott negyedévben ellátásban részesült személyek adatait. Az ellátásban részesülő személyek személyes adatainak kezelése kizárólag célhoz kötötten történhet.
17. A **Megrendelőnek** jogában áll a benyújtott számlát felülvizsgálni. Ha a **Megrendelő** részéről kifogás merül fel a benyújtott számlával összefüggésben, úgy a **Megrendelő** köteles a kifogásolt számlát 8 napon belül visszajuttatni a **Szolgáltatóhoz**. Ebben az esetben az átutalási határidőt a korrigált számla **Megrendelő** általi kézhezvételétől kell számítani.
18. Ha a benyújtott számlát a **Megrendelő** tartalmi meg nem felelés miatt visszautasítja, a **Szolgáltató** köteles azt megfelelő tartalommal ismét benyújtani. A fenti hiánypótlás miatti késedelmes fizetésből eredő kártérítési, kártalanítási vagy késedelmi kamatfizetési kötelezettség a **Megrendelőt** nem terheli
19. A számla kifizetésének további feltétele, hogy a **Szolgáltató** bemutat, átad vagy megküld a **Megrendelőnek** a terhelés időpontjától számított 30 napnál nem régebbi nemlegesnek minősülő együttes adóigazolást, vagy arról értesíti a **Megrendelőt**, hogy a kifizetés időpontjában szerepel az adóhatóság által vezetett köztartozásmentes adózói adatbázisban.

A számla összegének a **Megrendelő** általi késedelmes kiegyenlítése esetén az **Megrendelő** a Ptk. 6:155. § (1) bekezdése szerinti késedelmi kamatot köteles fizetni a **Szolgáltatónak**.

1. Amennyiben a **Megrendelő** a Kbt. és/vagy egyéb vonatkozó jogszabály és/vagy a jelen Szerződés alapján felmerülő bármely okból a kifizetés visszatartására kényszerül, a jogszerű visszatartás következtében bekövetkező későbbi (részleges vagy teljes) kifizetésből eredően a **Szolgáltató** a **Megrendelővel** szemben semmiféle igényt – így különösen késedelmi kamat, kamat vagy egyéb költség megtérítésére irányuló igényt – nem érvényesíthet.
2. **Megrendelő** a Kbt. 136. § (1) bekezdése alapján előírja, hogy a **Szolgáltató**
   1. nem fizethet, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Szolgáltató, mint nyertes ajánlattevő adóköteles jövedelmének csökkentésére alkalmasak;
   2. a Szerződés teljesítésének teljes időtartama alatt tulajdonosi szerkezetét a **Megrendelő** számára megismerhetővé teszi és a Kbt. 143. § (3) bekezdés szerinti ügyletekről a **Megrendelőt** haladéktalanul értesíti.
3. Az ellenszolgáltatás teljesítése során egyebekben a Kbt. 135. § és 136. § vonatkozó rendelkezései alkalmazandóak.

**VI.**

**SZERZŐDŐ FELEK JOGAI ÉS KÖTELEZETTSÉGEI**

1. **Szerződő Felek** a Szerződés teljesítése során fokozottan kötelesek együttműködni. A **Szolgáltató** vállalja a folyamatos kapcsolattartást a Bischitz Johanna Integrált Humán Szolgáltató Központtal, és a **Megrendelő** Polgármesteri Hivatalának Humánszolgáltató Irodájával.
2. A **Szolgáltató** vállalja, hogy az adatszolgáltatási kötelezettségét a jogszabályi előírásoknak megfelelően teljesíti, ezen kötelezettségét a valóságnak megfelelő tartalommal, megszabott határidőben és meghatározott módon, külön díjazás nélkül teljesíti.
3. A **Szolgáltató** a Szerződés aláírásával nyilatkozik, hogy a jelen Szerződés teljesítésére vonatkozó jogszabályokat és szakmai követelményeket betartja és betartatja, beleértve a nyilvántartási kötelezettségeket.
4. A **Szolgáltató** a Szerződés teljesítése során a vonatkozó jogszabályi rendelkezések és a feladat-ellátással kapcsolatos szakmai elvárásoknak és előírásoknak megfelelően jár el.
5. A **Szolgáltató** a Szerződés teljesítésével összefüggő adatvédelmi rendelkezéseket betartja.
6. A **Szolgáltató** kifejezetten nyilatkozik és felelősséget vállal azért, hogy a személyes adatok kezelésére, tárolására, őrzésére, felhasználására, törlésére, az érintetti jogok gyakorlására, az érintettek adatkezeléssel kapcsolatos tájékoztatására az információs önrendelkezési jogról és információszabadságról szóló 2011. évi CXII. törvény, valamint a 2018. május 25-étől alkalmazandó a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) az Európai Parlament és a Tanács (EU) 2016/679 rendelete előírásai (a továbbiakban: GDPR) és az irányadó NAIH állásfoglalások, határozatok, vélemények szerint kerül sor.
7. **Szolgáltató** köteles a GDPR 30. cikk (2) bekezdésének megfelelő nyilvántartás vezetni az adatkezelési tevékenységéről.
8. A **Szolgáltató** köteles a tárgyévben végzett szakmai tevékenységéről szóló beszámolót írásban (papír alapon és elektronikus formában is) a tárgyévet követő év **január 31.** napjáig megküldeni a **Megrendelő** Polgármesteri Hivatala Humánszolgáltató Irodája részére.

A szakmai beszámoló elfogadásáról **Megrendelő** Képviselő-testülete dönt.

1. A **Megrendelő** jogosult a Szerződés teljesítését ellenőrizni, illetve tájékoztatást kérni a szerződés teljesítésével összefüggésben.
2. A szolgáltatás nyújtásával kapcsolatos panasz esetén a **Szolgáltató** köteles a vonatkozó jogszabályok szerint eljárni. A **Szolgáltató** a kivizsgálás eredményéről és a megtett intézkedésekről köteles a **Megrendelőt** a Polgármesteri Hivatala Humánszolgáltató Irodáján keresztül tájékoztatni.
3. A **Szolgáltató** vállalja, hogy a Szerződés teljesítésének teljes időtartama alatt tulajdonosi szerkezetét a **Megrendelő** számára megismerhetővé teszi, és a Kbt.

143. § (3) bekezdés szerinti ügyletekről a **Megrendelőt** haladéktalanul értesíti.

**VII.**

**SZERZŐDÉSSZEGÉS, A SZERZŐDÉS BIZTOSÍTÉKA**

* 1. Szerződésszegésnek minősül minden olyan magatartás vagy mulasztás, amelynek során bármelyik fél jogszabály, illetve a Szerződés alapján őt terhelő bármely kötelezettségének teljesítését elmulasztja.
  2. Amennyiben a **Szolgáltató** a Szerződést megszegi, kötbérfizetési és kártérítési felelősséggel tartozik, kivéve, ha bizonyítja, hogy a Szerződés teljesítése során úgy járt el, ahogy az általában elvárható.
  3. A **Szolgáltató** felelőssége kiterjed azokra a károkra is, amelyek a **Szolgáltató** által a Szerződés teljesítésébe bevont alvállalkozó(k), illetve szakemberek jogellenes magatartásából származnak.
  4. A **Szolgáltató** nem teljesítése esetén (pl. a Szerződés teljesítésének a Szolgáltatónak felróható lehetetlenné válása, meghiúsulása, illetőleg a Szerződés teljesítésének a **Szolgáltató** általi megtagadása, a **Szolgáltató** jogutód nélküli megszűnése) **Megrendelő 1.000.000. Ft meghiúsulási kötbérre** jogosult.

A **Megrendelő** akkor is jogosult a meghiúsulási kötbérre, ha a Szerződést a **Megrendelő** a VIII.5., illetve a VIII.7. pont szerint felmondással megszünteti, valamint, ha a Szerződés megszüntetésére a VIII.10. pontban szereplő esetben kerül sor.

* 1. Amennyiben kötbér felszámítására sor kerül, arról a **Megrendelő** ún. kötbérszámlát állít ki, melyet a **Szolgáltató** köteles 30 napon belül megfizetni.
  2. A **Megrendelő** fenntartja a jogát, hogy a kötbért meghaladó kárát a **Szolgáltatóval** szemben érvényesítse.

A **Szolgáltató** kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a **Megrendelőnek**, más alvállalkozóknak, illetve harmadik személynek okoztak. **Szolgáltató** az általa okozott károkat köteles közvetlenül megtéríteni, illetve a **Megrendelőt** mentesíteni minden kárigény követelés alól, amelyek az általa okozott károkkal kapcsolatban merültek fel.

A **Szolgáltató** köteles megfizetni a **Megrendelő** számára minden olyan bírságot, hatósági díjat, egyéb költséget, amelyet a **Megrendelőre** a **Szolgáltatónak**, illetve alvállalkozójának, egyéb közreműködőinek magatartása, vagy mulasztása miatt szabtak ki.

* 1. A **Megrendelő** részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényéről vagy igényeiről, amely/amelyek a **Megrendelőt** a szerződésszegés jogkövetkezményeként megilletik.
  2. **Szerződő Felek** mentesülnek a szerződésszegés következményei alól, ha
     + bizonyítják, hogy a késedelem a másik Szerződő Fél nem szerződésszerű teljesítésére vezethető vissza;
     + bizonyítják, hogy kötelezettségeiket vis maior miatt nem tudják teljesíteni. Vis maior esetén a kötelezettsége teljesítésében akadályozott Szerződő Fél a másik Szerződő Felet a vis maior beálltáról és megszűnéséről haladéktalanul köteles értesíteni.

**VIII.**

**A SZERZŐDÉS MÓDOSÍTÁSA, MEGSZŰNÉSE ÉS MEGSZÜNTETÉSE**

1. A Szerződést mindkét Szerződő Fél belegyezésével kizárólag a Kbt. 141. §- ban foglaltak alapján írásban lehet módosítani.
2. Nem minősül a Szerződés módosításának a **Szerződő Felek** nyilvántartott adataiban, így különösen a székhelyében, képviselőiben, bankszámlaszámában, adószámában, továbbá jelen Szerződésben meghatározott képviselői személyében bekövetkező változás. Az említett változásokról az érintett Szerződős Fél a másik Szerződő Felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.
3. Szintén nem minősülnek szerződésmódosításnak a Szerződés V.5. pontjában foglaltak.
4. A Szerződés megszűnik:
   * + a III.1. pontban meghatározott időtartam lejártával,
     + a Szolgáltató jogutód nélküli megszűnése esetén,
     + a **Szerződő Felek** közös megegyezése alapján,
     + a **Megrendelő** elállásával, felmondásával.
5. **Szerződő Felek** a szerződést felmondással is megszüntethetik, ha
   * súlyos szerződésszegés történik;
   * bírósági döntés szerint a csődeljárás során a hitelezőkkel nem jön létre egyezség;
   * a **Szolgáltató** az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
   * a Szolgáltató fizetésképtelenségét a bíróság a vonatkozó jogszabályok alapján megállapítja;
   * a **Szolgáltató** végelszámolását az erre jogosult szerv elhatározza.
6. **Szerződő Felek** megállapodnak abban, hogy a másik Szerződő Fél súlyos szerződésszegése esetén mindkét Szerződő Felet megilleti az azonnali hatályú felmondás *(rendkívüli felmondás)* joga.
7. Szolgáltató **súlyos szerződésszegésének** minősül valamely, a szerződés lényegi tartalmát képező kötelezettségszegése, így különösen, de nem kizárólagosan az alábbiak:

* jogszabálysértésben vagy nyilvánvaló szakmai hiányosságok alapján való feladatellátásban megnyilvánuló súlyosan felróható magatartás,
* a **Szolgáltató** jelen szerződésből eredő kötelezettségei bármelyikét a Megrendelő ismételt írásbeli felhívására nem vagy nem a felhívásban szereplő módon teljesíti.

1. **Megrendelő** a Szerződést felmondhatja, vagy – a Ptk.-ban foglaltak szerint – a Szerződéstől elállhat a *Kbt. 143. § (1) bekezdésében* rögzített esetekben, így ha
2. feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
3. a **Szolgáltató** nem biztosítja a 138. §-ban foglaltak betartását, vagy a **Szolgáltató** ajánlattevőként szerződő fél személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;
4. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ

258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés semmis.

1. **Megrendelő** köteles a Szerződést felmondani, vagy – a Ptk.-ban foglaltak szerint – a Szerződéstől elállni, ha a Szerződés megkötését követően jut tudomására, hogy a **Szolgáltató** tekintetében a Szerződés megkötését megelőző közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból *(Kbt. 143. § (2) bek.).*
2. **Megrendelő** jogosult és egyben köteles a Kbt. 143. § (3) bekezdése alapján a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon – ha
3. a **Szolgáltató**ban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 56. § (1) bekezdés *k)* pontjában meghatározott valamely feltétel;
4. a **Szolgáltató** közvetetten vagy közvetlenül 25%-ot meghaladó tulajdoni részesedést szerez valamely olyan jogi személy személyes joga szerint jogképes szervezetben, amely tekintetében fennáll a Kbt. 56. § (1) bekezdés *k)* pontjában meghatározott valamely feltétel.

A felmondási idő **3 hónap**, mely alatt a **Szolgáltatónak** továbbra is gondoskodnia kell a gyermekek és családtagjaik ellátásáról, egyéb esetben a szerződést **Megrendelő** azonnali hatállyal jogosult felmondani.

1. A Szerződés VIII. 8. pontja szerinti, a **Megrendelő** általi felmondás esetén a **Szolgáltató** a Szerződés megszűnése előtt már teljesített szolgáltatás szerződésszerű pénzbeli ellenértékére jogosult.

**IX.**

**KAPCSOLATTARTÁS**

1. **Szerződő Felek** a Szerződés teljesítése során kölcsönösen együttműködve kötelesek eljárni.

**Szolgáltató** köteles **Megrendelővel** a szükséges egyeztetéseket lefolytatni, az elvárható szakmai támogatást megadni, illetve igénybe venni.

1. **Szerződő Felek** kötelesek a másik Szerződő Felet minden olyan tényről, körülményről tájékoztatni, amely jelen Szerződés megfelelő teljesítésére kihatással lehet. Az együttműködés magában foglalja a folyamatos információcserét, a szükségszerű tájékoztatást, egyeztetéseket, konzultációkat is.

**Szerződő Felek** ajelen együttműködési kötelezettségük elmulasztásából vagy késedelmes teljesítéséből eredő kárért teljes anyagi felelősséggel tartoznak.

1. **Szerződő Felek** a Szerződés tekintetében a Szerződést érintő jognyilatkozat tételre és képviseletre, a Szerződés teljesítését érintő ügyintézésre, nyilatkozat tételre jogosult képviselőinek megnevezése:
   1. a Szerződést érintő jognyilatkozat tételre és képviseletre:

**Megrendelő** képviselője:

Név: Niedermüller Péter, polgármester

Címe: 1073 Budapest, Erzsébet krt. 6.

Telefonszáma: +36 1 4623100

Telefax száma: +36 1 3214732

E-mail cím: [polgarmester@erzsebetvaros.hu](mailto:polgarmester@erzsebetvaros.hu)

**Szolgáltató** képviselője:

Név: Kalmár György kuratóriumi tag

Címe: 1047 Budapest, Perényi Zsigmond u. 39.

Telefonszáma: +36 13903452

E-mail cím: intezmenyvezeto@soskrizis.hu

* 1. a Szerződés teljesítését érintő ügyintézésre, nyilatkozattételre jogosult képviselői:

**Megrendelő** képviselője:

Név: Dr. Gyöngyösi-Tóth Gabriella

Címe: 1076 Budapest, Garay utca 5.

Telefonszáma: +36 1 4623327

E-mail cím: Toth.Gabriella@erzsebetvaros.hu

**Szolgáltató** képviselője:

Név: Hellenbárt László

Címe: 1047 Budapest, Perényi Zsigmond utca 39.

Telefonszáma: +36 1 3903452

E-mail cím: intezmenyvezeto@soskrizis.hu

1. **Szerződő Felek** kötelesek a kapcsolattartó személyében és/vagy a kapcsolattartásra használt elérhetőségekben bekövetkező változást haladéktalanul, de legkésőbb **2 (kettő) munkanapon** belül jelezni a másik fél irányába. **Szerződő Felek** megállapodnak abban, hogy a kapcsolattartó személyének, illetőleg a kapcsolattartásra használt elérhetőségnek a módosulása nem jelenti a Szerződés módosítását.

**X.**

**VEGYES RENDELKEZÉSEK**

1. **Szolgáltató** az államháztartásról szóló 2011. évi CXCV. törvény (Áht.) 41. § (6) bekezdésében foglalt rendelkezések ismeretében kijelenti, hogy az Áht. 1. § 4. pontjában hivatkozott, a nemzeti vagyonról szóló 2011. évi CXCVI. törvény (Nvt.) 3. § (1) bekezdés 1. pont b) alpontja szerint **átlátható szervezetnek** minősül, így az Áht. 41. § (6) bekezdése alapján - és egyéb akadály hiányában - jogosult a jelen Szerződés megkötésére.
2. **Szerződő Felek** rögzítik, hogy **Szolgáltató** - az átláthatósági feltétel ellenőrzéséhez szükséges, az Áht. 55. § b) pontja szerinti - adatait a **Szolgáltató** képviselője által a Szerződés aláírását megelőzően kiállított, külön okiratba foglalt és a jelen Szerződéshez 2*. számú mellékletként* csatolt Nyilatkozat (a továbbiakban: Nyilatkozat) tartalmazza.
3. **Szolgáltató** a Szerződés aláírásával is tudomásul veszi, és kifejezetten hozzájárulását adja ahhoz, hogy a **Megrendelő** az Áht. 41. § (6) bekezdésében foglaltak szerint, az ott előírt átláthatósági feltétel teljesítésének ellenőrzése céljából, a jelen Szerződésből eredő követelések elévüléséig az Áht. 55. §-ban meghatározott adatokat kezelje.
4. **Szolgáltató** tudomásul veszi, hogy képviselőjük az államháztartásról szóló törvény végrehajtásáról rendelkező 368/2011. (XII. 31.) Korm. rendelet 50. § (1a) bekezdése alapján köteles a jelen pontban hivatkozott, az Áht. 41. § (6) bekezdése alapján kiállított Nyilatkozatban foglalt bármely adat vagy tény változása esetén arról a **Megrendelőt** haladéktalanul, írásban tájékoztatni.
5. Amennyiben **Megrendelő** a Szerződés megkötését követően tudomást szerez arról, hogy a Nyilatkozat valótlan adatokat tartalmaz, vagy a **Szolgáltató** képviselője a Nyilatkozatban foglalt adatok, tények változás-bejelentésére vonatkozó kötelezettségét elmulasztja, M**egrendelő** a jelen Szerződést – a **Szolgáltató**hoz címzett írásbeli nyilatkozattal, a 368/2011. (XII. 31.) Korm. rendelet 50. § (1a) bekezdése alapján - azonnali hatállyal felmondhatja, illetve amennyiben a jelen Szerződés alapján a **Szolgáltató** részéről a teljesítésre még nem került sor, a **Megrendelő** a jelen Szerződéstől – a **Szolgáltatóhoz** címzett írásbeli nyilatkozattal, a 368/2011. (XII. 31.) Korm. rendelet 50. § (1a) bekezdése alapján - elállhat.
6. **Szerződő Felek** között a jelen Szerződéssel kapcsolatos mindennemű, jogot keletkeztető, illetve jogról lemondó nyilatkozat, továbbá a Szerződés teljesítését érintő bármiféle közlés, kérés, stb. csak írásban érvényes.

**Szerződő Felek** jelen Szerződéssel kapcsolatos bármilyen, a Szerződés IX.3. pontja szerinti kapcsolattartó személyeknek e-mailben, faxon vagy levél útján megküldött kommunikációt írásbeli kommunikációnak minősítenek.

1. Sürgős szükség esetén a nyilatkozat vagy közlés személyesen vagy telefonon is teljesíthető, de a **Szerződő Felek** megállapodnak abban, hogy a jelen Szerződés keretében egymással szóban vagy telefonon közölt nyilatkozataikat vagy értesítéseiket utólag - 2 (kettő) munkanapon belül - írásban is megerősítik.
2. **Szerződő Felek** rögzítik, hogy a **Szolgáltató** a Kbt. 136. § (1) bekezdés a) pontja értelmében nem fizethet, illetve számolhat el a Szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka) és kb) alpontjai szerinti feltételeknek nem megfelelő társaság tekintetében merülnek fel, és melyek a **Szolgáltató** adóköteles jövedelmének csökkentésére alkalmasak.
3. **Szolgáltató** a jelen Szerződés aláírásával kötelezi magát, hogy a Kbt. 136. § (1) bekezdés b) pontja szerint a jelen Szerződés teljesítésének teljes időtartama alatt tulajdonosi szerkezetét a **Megrendelő** számára megismerhetővé teszi és a Kbt.

143. § (3) bekezdése szerinti ügyletekről **Megrendelőt** – erre irányuló külön felhívás nélkül – haladéktalanul értesíti.

A jelen pont szerinti kötelezettségek megszegése **Szolgáltató** súlyos szerződésszegésének minősül.

1. A külföldi adóilletőségű **Szolgáltató** a Kbt. 136. § (2) bekezdésében foglaltakkal összhangban köteles a jelen Szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a **Szolgáltató**ra vonatkozó adatokat az országok közötti jogsegély igénybevétele nélkül.
2. **Szolgáltató** a Szerződés aláírásával tudomásul veszi a **Megrendelőnek** a Szerződés főbb adataira vonatkozó, az információs önrendelkezési jogról és az információszabadságról szóló 2011. évi CXII. törvény 1. melléklet III. Gazdasági adatok 4. pontja szerinti, valamint a Szerződés Kbt. 43. § (1) bekezdés d) pontja szerinti közzétételi kötelezettségét.

**Szolgáltató** tudomásul veszi, és jelen Szerződés aláírásával hozzájárul, hogy a Szerződés típusát, tárgyát, a **Szerződő Felek** nevét, a Szerződés értékét, időtartamát, valamint ezen adatok változását a **Megrendelő** a honlapján közzéteheti.

1. A **Szerződő Felek** kötelezettséget vállalnak arra, hogy a Szerződésben kapcsolattartóként megjelölt természetes személyek személyes adatait csak a szerződés teljesítéséhez szükséges körben, illetve az esetleges igényérvényesítések körében kezelik. Az adatkezelés időtartama a Szerződésből eredő követelések elévülési ideje.
2. **Szerződő Felek** kijelentik, hogy a Szerződés során megismert személyes adatok tekintetében adatkezelőknek minősülnek az Európai Parlament és a Tanács (EU) 2016/679 rendelete (GDPR) alapján.

**Szerződő Felek** kötelezettséget vállalnak arra, hogy a személyes adatok kezelése során a GDPR 5. cikke szerinti elveket betartják, az érintetti jogok gyakorlását elősegítik.

**Szerződő Felek** a jelen Szerződés teljesítése során kötelesek megfelelő technikai és szervezési intézkedésekkel biztosítani a személyes adatok védelmét, figyelembe véve a személyes adatok érzékenységi fokát, a kockázatokat, a meglévő technikai lehetőségeket és az intézkedések meghozatalának költségeit.

**Szerződő Felek** kijelentik, hogy a személyes adatkezelés jogalapja a jogi kötelezettség, illetve a Szerződés teljesítése, valamint, hogy a személyes adatot kezelésének célja kizárólag a Szerződés teljesítése a GDPR és a nemzeti adatvédelmi jogszabályok betartásával.

1. **Szerződő Felek** a Szerződésből eredő jogvitájukat elsősorban tárgyalás útján kísérlik meg rendezni. Az egyeztetések eredménytelensége esetére a jelen Szerződésből esetlegesen keletkező jogvitájuk elbírálására a polgári perrendtartásról szóló 2016. évi CXXX. törvény általános hatásköri és illetékességi szabályai az irányadóak.
2. Amennyiben a jelen Szerződés valamely rendelkezése részben vagy egészben érvénytelennek bizonyul, vagy érvénytelenné válik, ez a teljes Szerződés érvényességét nem érinti.

**Szerződő Felek** megállapodnak abban, hogy az érvénytelen rendelkezést – a jogszabályok keretei között – olyan érvényes rendelkezéssel pótolják, amely az érvénytelen rendelkezéssel elérni kívánt gazdasági célt a legjobban szolgálja.

**Szerződő Felek** megállapodnak abban, hogy a jelen Szerződés valamely rendelkezésének érvénytelensége nem vezethet egyik Szerződő félnek a jelen Szerződés teljesítéséhez fűződő jogos érdekeinek sérelmére.

1. **Szerződő Felek** rögzítik, hogy a Szerződésből származó jogviszonyukra a magyar jog szabályai az irányadók, bármely jogvitájuk elbírálására a magyar bíróságok jogosultak.
2. **Szerződő Felek** kijelentik, hogy jogképes, Magyarországon nyilvántartásba vett jogi személyek, ügyleti képességük a Szerződés megkötésére kiterjed, jogaikat és kötelezettségeiket képviselőik útján gyakorolják, a jelen Szerződés megállapodásuk valamennyi feltételét tartalmazza.
3. A **Szerződő Felek** képviseletében eljáró személyek kijelentik, hogy jog- és cselekvőképes magyar állampolgárok, a jognyilatkozat megtételére, a jogi személy képviseletére jogosultak, a jelen Szerződés aláírásához szükséges felhatalmazásokkal rendelkeznek.
4. A jelen Szerződésben nem szabályozott kérdésekben a Kbt., a Ptk., a Gyvt., a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet és a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet rendelkezései az irányadóak.
5. Egyéb kérdésekben a vonatkozó jogszabályok rendelkezései, valamint az I.1. pontban hivatkozott közbeszerzési eljárás Ajánlattételi felhívásában, a közbeszerzési dokumentumaiban és a **Szolgáltató** ajánlatában foglaltak, valamint I.1. pontban hivatkozott közbeszerzési eljárásban keletkezett további iratok az irányadóak.

A jelen Szerződés törzsszövegét tekintve 14 (tizennégy) számozott oldalból, továbbá 4 (négy) mellékletből áll, és **6** *(hat),* egymással szó szerint megegyező eredeti példányban készült, melyből **4** *(négy)* példány **Megrendelőt**, **2** *(kettő)* példány **Szolgáltatót** illeti meg, és amelyet **Szerződő Felek** annak elolvasása és értelmezése után, mint szándékukkal és ügyleti akaratukkal mindenben megegyezőt jóváhagyólag írnak alá.

Budapest,

|  |  |
| --- | --- |
| ………………………………………………… Budapest Főváros VII. kerület  Erzsébetváros Önkormányzata  (képviseli: Niedermüller Péter polgármester)  Megrendelő | ………………………………………  S.O.S. Krízis Alapítvány  (képviseli: Kalmár György  kuratóriumi tag)  Szolgáltató |

Jogilag ellenőrizte: Pénzügyi ellenjegyzés:

………………………….… …………………………..

dr. Laza Margit jegyző Nemes Erzsébet

gazdasági vezető

Mellékletek:

1. sz. melléklet – Szolgáltató árajánlata
2. sz. melléklet – Szolgáltató Átláthatósági nyilatkozata
3. sz. melléklet: Ajánlattevői nyilatkozat a Kbt. 138. § (3) bekezdés alapján
4. sz. melléklet: Szolgáltató nyilatkozata az alvállalkozók teljesítésről