**Budapest Főváros VII. Kerület Erzsébetváros Önkormányzata Képviselő-testületének …/2021. (…) önkormányzati rendelete**

**a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításáról**

Budapest Főváros VII. Kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 2. pontjában meghatározott feladatkörében eljárva a Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet módosításáról a következőket rendeli el:

**1. §** A Budapest Főváros VII. kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet 15/A. §-ának helyébe a következő rendelkezés lép:

*„15/A. § A vendéglátó előkert, terasz közterületnek a gyalogos közlekedésre szolgáló területén történő tárolására – annak tényleges használata nélkül, a vonatkozó előírások megtartása mellett, és kizárólag legfeljebb a tárgyév november 1. napjától a következő év március 31. napjáig terjedő időszakra – közterület-használati engedély adható.”*

**2. §** A Budapest Főváros VII. Kerület Erzsébetváros Önkormányzata tulajdonában lévő közterületek használatáról és rendjéről szóló 6/2017. (II.17.) önkormányzati rendelet 1. melléklete az 1. Melléklet szerint módosul.

**3. §** Ez a rendelet a kihirdetését követő napon lép hatályba, és a kihirdetését követő második napon hatályát veszti.

**dr. Laza Margit Niedermüller Péter**

**jegyző polgármester**

**Záradék**

A rendelet kihirdetése 2021.………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**dr. Laza Margit**

**jegyző**

**Általános indokolás**

Erzsébetváros Önkormányzata a korábbi évek tapasztalatát figyelembe véve, és az épített, állandó jelleggel létesített vendéglátó teraszok közterületen történő elhelyezésével kapcsolatos hatósági feladatok racionalizálása érdekében a vendéglátó teraszok – elsősorban a téli időszakban, és a ténylegesen folyamatos használata nélküli – közterületen történő tárolására irányuló lehetőséget kíván biztosítani.

**Részletes indokolás**

1-2. § A közterület-használati díj fizetési típusok bővítésére, azaz a vendéglátó előkertnek, terasznak– elsősorban a téli időszakban, és a ténylegesen folyamatos használata nélküli –közterületen történő tárolására irányuló lehetőség bevezetésére vonatkozó módosító rendelkezés.

3. § Hatályba léptető, valamint hatályvesztő rendelkezés.