|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület** **2021. december 15-ei rendes ülésére**

|  |  |
| --- | --- |
| **Tárgy:** | Javaslat a Budapest Főváros VII. kerület Erzsébetváros Önkormányzata Képviselő-testületének 9/2015. (III.31.) a Budapest Főváros VII. kerület Erzsébetváros Önkormányzatának tulajdonában lévő piacokról szóló rendelet módosítására |

**Készítette:**

Mezeiné Dr. Ludvai Erzsébet

irodavezető

**Törvényességi szempontból kifogást nem emelek:**

dr. Laza Margit

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendeletének (a továbbiakban: Rendelet)módosítása a hatályos jogszabályokkal történő összhangjának megteremtését, a két vásárcsarnokra vonatkozó szabályok egységesítését célozza:

* a rendeletben alkalmazott fogalommeghatározások pontosítása,
* a bérleti jogviszony időtartamának megfeleltetése a nemzeti vagyonról szóló 2012. évi CXCVI. törvény 11. § (10) bekezdésének,
* Ha a bérlő átalakítási, felújítási, korszerűsítési munkákat végez, a részleteiről meg kell állapodnia a bérbeadóval. Erre az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet 63. § szabályai irányadóak.
* természetes személy bérlő halála, egyéni vállalkozó nyilvántartásának megszűnése vagy gazdasági társaság bérlő átalakulásának esetei a bérleti jogviszony vonatkozásában.

Magyarország Alaptörvénye 32. cikk (2) bekezdése értelmében a helyi önkormányzat a helyi közügyek intézése körében törvény keretei között rendeletet alkothat, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 16. pontja alapján a helyi önkormányzat feladata különösen a kistermelők, őstermelők számára - jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelete módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet tervezet hosszabb (15 + 5 év) időtartamban határozza meg a határozott idejű bérleti szerződések megkötésének lehetőségét, ezáltal a bevételek hosszabb időre tervezhetőek. Ha a bérlő átalakítási, felújítási, korszerűsítési munkákat végez, a részleteiről meg kell állapodnia a bérbeadóval Erre az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet szabályai irányadóak. Emellett eljárási kérdések kerülnek pontosításra.

1. **A jogszabály környezeti és egészségi következményei**

A rendelettervezetnek várhatóan nem lesz környezeti, egészségi hatása.

1. **A jogszabály adminisztratív terheket befolyásoló hatásai**

A rendeletmódosításnak nincs adminisztratív hatása.

1. **A jogszabály megalkotásának szükségessége, a jogalkotás elmaradásának várható következményei**

A jogszabály módosítása a hatályos jogi környezettel való összhang megteremtése érdekében szükséges.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendeletmódosításhoz a személyi és tárgyi feltételek rendelkezésre állnak, a pénzügyi feltételek a költségvetésben biztosítottak.

**Kérem a tisztelt Képviselő-testületet a napirend megtárgyalására és a rendelet tervezet elfogadására!**

Budapest, 2021. november 29.

Niedermüller Péter polgármester

Melléklet:

- rendelettervezet