**MEGÁLLAPODÁS**

amely létrejött egyrészről

**Budapest Főváros VII. kerület Erzsébetváros Önkormányzata** (1073 Budapest, Erzsébet krt. 6., törzskönyvi azonosító száma: 735704, statisztikai számjele: 15735708-8411-321-01, adószám: 15735708-2-42, képviseli: Niedermüller Péter polgármester) a továbbiakban: Önkormányzat),

másrészről az

**Erzsébetváros Fejlesztési és Beruházási Korlátolt Felelősségű Társaság** (székhely: 1076 Budapest, Garay u. 5. I. em. 119., cégjegyzékszám: 01-09-164125, adószám: 10740398-2-42., képviseli: Galambos András György ügyvezető) a továbbiakban: Erzsébetváros Kft.

(a továbbiakban együttesen: Felek) között, az alábbi feltételekkel:

1. **Előzmények:**
2. Budapest Főváros VII. kerület Erzsébetváros Önkormányzata Polgármesterének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogköre alapján a Képviselő-testület feladat- és hatáskörében meghozott 831/2020. (XI. 18.) határozata alapján szerződést kötöttazÖnkormányzat az Erzsébetváros Kft-vel 2020. december 02. napján a „Budapest VII. kerület **Murányi utca 13. szám alatti telephely felújítása, korszerűsítése**” tárgyú beruházás teljes körű lebonyolítására mindösszesen 73.118.110,-Ft + áfa keretösszeg erejéig, a munkaterület átadásától számított 120 napos határidővel a teljes munkára konténerekkel együtt.
3. A munkaterület 2021. július 7. napján került átadásra, ezért a befejezési határidő 2021. november 4. napja volt.
4. E határidőre a konténerek telepítése nem történt meg, a többi munka azonban elkészült.
5. Felek rögzítik, hogy jelen megállapodást Budapest Főváros VII. kerület Erzsébetváros Önkormányzata Képviselő-testületének …/2021. (XII. 15.) határozata alapján kötik meg.
6. **A megállapodás tárgya:**
7. Az Erzsébetváros Kft. kijelenti, hogy Budapest VII. kerület **Murányi utca 13. szám alatti telephely felújítása, korszerűsítése teljes körű lebonyolítása** (továbbiakban: projekt) **kapcsán** mindösszesen **59.712.087,- Ft + áfa** (bruttó: 75.834.350,-Ft) értékben merültek fel kiadásai az alábbiak szerint:

1.1./ dologi kiadások (bontás, karbantartás, közbeszerzési szaktanácsadás, egyéb közbeszerzési díjak) 12.777.030,-Ft + áfa (bruttó 16.226.828,-Ft) értékben (nem részei a felújításnak);

1.2./ beruházás (új eszközök beszerzése, beruházás) 6.321.030,-Ft + áfa (bruttó 8.027.708,-Ft) értékben;

1.3./ felújítás 40.614.027,-Ft + áfa (bruttó 51.579.814,-Ft) értékben.

A fenti munkák részletes meghatározását és azok értékét a jelen megállapodás elválaszthatatlan részét képező 1. sz. melléklet (költség kimutatás) tartalmazza.

1. Az Önkormányzat az 1. pontban rögzített munkálatok elvégzését elismeri, a fentiek szerinti díjakat elfogadja.
2. A jelen megállapodás célja a projekt során felmerült költségek összegének kifizetése az Erzsébetváros Kft. részére. Erre tekintettel a Felek megállapodnak, hogy az Önkormányzat az Erzsébetváros Kft. által kiállított, 00212/2021 sorszámú, 59.712.087,- Ft + áfa (bruttó: 75.834.350,-Ft értékű számlát befogadja, és annak összegét a jelen megállapodás aláírását követő 30 napon belül az Erzsébetváros Kft. OTP Bank Nyrt-nél vezetett, 11784009-22222514-00000000 számú számlára történő átutalással megfizeti.
3. A Felek kijelentik, hogy a jelen megállapodásban rögzített feltételeken kívül a projekt kapcsán egymással szemben további követelésük nincs.
4. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.
5. A Felek a közöttük felmerülő esetleges nézeteltéréseket, vitákat elsősorban békés úton rendezik. A Felek a jelen szerződésből fakadó jövőbeni jogvitájuk rendezése érdekében kikötik a Megrendelő székhelye (1073 Budapest, Erzsébet krt. 6.) szerinti illetékes bíróságot (Pesti Központi Kerületi Bíróság).

A Felek jelen megállapodást, mint akaratukkal mindenben megegyezőt az aláírására teljes jogkörrel rendelkező képviselőik útján jóváhagyólag írják alá.

Budapest, 2021.………………………

|  |  |
| --- | --- |
| ……………………………………… | ……………………………………………… |
| **Budapest Főváros VII. kerület Erzsébetváros Önkormányzata**  **képviseletében:**  **Niedermüller Péter polgármester** | **Erzsébetváros Fejlesztési és Beruházási Korlátolt Felelősségű Társaság**  **képviseletében:**  **Galambos András György ügyvezető** |

|  |  |
| --- | --- |
| Jogilag ellenőrizte:  ………………………  **dr. Laza Margit jegyző**  Pénzügyi ellenjegyzés:  ……………………………. |  |

**Nemes Erzsébet**

Pénzügyi Iroda vezetője